Diari Oficial de la Generalitat Valenciana


Sumari del DOGV 9101, del 07-06-2021 (2021/5772)

Informació pública de la sol·licitud d'autorització de l'ampliació de l'explotació de la secció A, denominada Begoña, número RCA 914, en el terme municipal de la Romana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/5772


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització de l'ampliació de l'explotació de la secció A, denominada Begoña, número RCA 914, en el terme municipal de la Romana. [2021/5772]  
De conformitat amb el que s'estableix en l'article 36 de la Llei 21/2013, de 9 de desembre, d'avaluació ambiental, i en el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública el projecte d'explotació, l'estudi d'impacte ambiental, el pla de restauració integral i l'estudi d'integració paisatgística per a la sol·licitud d'autorització de l'ampliació de l'explotació de la secció A, denominada Begoña, núm. RCA 914, en el terme municipal de la Romana (Alacant). Expedient MIEXPA/2015/5/03, instruït pel Servei Territorial d'Indústria, Energia i Mines d'Alacant, que ha sigut iniciat a instància de la societat Romanense de Mármoles, SL, NIF L91245475.  
  
El projecte esmentat està sotmés al procediment d'avaluació d'impacte ambiental ordinària de la secció primera, del capítol II, del títol II de la Llei 21/2013, abans esmentada, per a la formulació de la declaració d'impacte ambiental, per estar inclòs en l'apartat 3, de l'annex I del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, lletra A, «Extracció de minerals no metàl·lics ni energètics».  
  
- Promotor: Romanense de Mármoles, SL, NIF R82142274.  
- Òrgan substantiu: Servei Territorial d'Indústria, Energia i Mines d'Alacant.  
- Denominació dels projectes: estudi d'integració paisatgística, estudi d'impacte ambiental, estudi d'impacte ambiental document de síntesi, pla de restauració integral i projecte d'explotació, per a l'ampliació de l'explotació de la secció A, denominada Begoña, núm. RCA 914, en el terme municipal de la Romana (Alacant).  
  
- Emplaçament del projecte: parcel·les 176, 252, 253 i 254, polígon 43, en el terme municipal de la Romana, província d'Alacant.  
El que es fa saber perquè en el termini de 30 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les al·legacions o observacions pertinents en el Servei Territorial d'Indústria, Energia i Mines d'Alacant, els projectes estaran exposats per a la consulta en la pàgina web de la Conselleria d'Economia Sostenible, Sectors Productius, Comerç i Treball en l'adreça electrònica següent:   
http://www.indi.gva.es/web/energia/informacion-publica.  
  
Alacant, 20 de maig de 2021.- La cap del Servei Territorial d'Indústria, Energia i Mines: Rosa María Aragonés Pomares.